එමෙන්ම ඔක්තෝම්බර් 6 වනදා කොමිසම හමුවේ පෙනී සිටින්නැයි හිටපු අග්‍රාමාත්‍ය රනිල් වික්‍රමසිංහට ද දැනුම්දීමක් සිදුකර ඇති බව සඳහන්.මේ  අතර අද පෙරවරුවේ එම කොමිසමට පැමිණි හිටපු ජනාධිපති මෛත්‍රීපාල සිරිසේන දහවල් 12.15 ට පමණ ඉන් පිටව ගිය බවයි එහි සිටින හිරු වාර්තාකරු සඳහන් කළේ.සහරාන් හෂීම් සම්බන්ධයෙන් කෙරුණු සම්පූර්ණ විමර්ශනවලින් එවකට පොලිස්පති පූජිත් ජයසුන්දර ඉවත් කර එම සියලු‍ විමර්ශන රාජ්‍ය බුද්ධි සේවයේ හිටපු අධ්‍යක්ෂ නිලන්ත ජයවර්ධනට භාරදීමට හිටපු ජනාධිපති මෛත්‍රීපාල සිරිසේන ජාතික ආරක්ෂක කවුන්සිලයේ දී කටයුතු කර ඇති බව පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසමේ හෙළිවුණා.